Coop Norge

Coop Norge SA (Tidligere kjent som Coop Norden AB, Coop NKL og før dette Norges Kooperative Landsforening (NKL) er et norsk selskap som gjennom medlemskap eies av 87 norske samvirkelag. Fellesorganisasjonen Coop Norge SA er til for å ivareta sentrale oppgaver som innkjøp, logistikk, kjededrift og markedsføring på vegne av samvirkelagene, de seks dagligvarekjedene samt de 6 faghandelskjedene og et varehus.

Totalt ansetter Coop Norge litt over  personer i Norge, og drifter 1234 butikker pr 2024.

I 2015 kjøpte selskapet ICA Norge. Driften av disse butikkene ligger i datterselskapet Norsk Butikkdrift AS. Oppkjøpet førte til at Coop gikk fra å være den tredje største dagligvareaktøren i Norge til å bli den nest største. I 2017 hadde Coop en markedsandel i det norske markedet på 29,7 prosent. 

Fra 2001 til 2007 deltok Coop Norge i samarbeidet om Coop Norden. De øvrige samarbeidspartnerne var de tilsvarende organisasjoner KF i Sverige og Coop amba (daværende Fællesforeningen for Danmarks Brugsforeninger) i Danmark. Dette samarbeidet ble imidlertid ingen økonomisk eller strukturell suksess. I løpet av siste driftsår gikk de svenske butikkene med over 200 millioner kroner i tap.VA - Coop Norden går i graven (23. januar 2007)  Etter seks år ble organisasjonen oppløst og de tre nasjonale datterselskapene tilbakeført til de forbrukerkooperative organisasjonene.
miniatyr|Tidligere konsernsjef i Coop Norge SA, Geir Inge Stokke

Kvinneorganisasjonen til Norges Kooperative Landsforening var  som ble grunnlagt den 7. apr. 1910 i Kristiania

Historikk
Coop NKL ble stiftet i 1906. Høyesterettsadvokat Ole Dehli regnes som grunnleggeren av det landsomfattende forbrukersamvirket. Han var formann fram til 1919. Da overtok Andreas Juell som direktør. Han ble i stillingen til 1948, da han var 72 år gammel.

I 1911 overtok NKL Margarinfabrikken Norge, og dette var starten på NKLs industrivirksomhet. Det var flere grunner til at kooperasjonen bygde opp en såpass omfattende industri og egne merker. 

I 1914 ble Julius Haugens Tobakksfabrikk i Kristiania kjøpt. I 1916 ble Kaffebrenneriet satt i gang, i 1923 Såpefabrikken i Stavanger og i 1929 ble Møllen Nordkronen samt De Forenede Skofabrikker i Drammen oppkjøpt. I 1934 ble Norsk Glødelampefabrikk AS i Oslo overtatt, og produksjonen av Luma-pærene startet. Samme år ble sjokoladefabrikken Cloetta overtatt, og den fikk navnet NKLs sjokoladefabrikk. I 1939 ble Ullvarefabrikken og Lærfabrikken i Verdal overtatt, og i 1946 åpnet NKL eget krydderpakkeri. I 1947 ble egen konfeksjonsfabrikk på Hønefoss etablert, og i 1949 ble AS Prior radiofabrikk stiftet. Samtidig ble Termolux fabrikker AS startet for å produsere sykler, elektrovarmeapparater og jernvarer.

I 1918 ble Nordisk Andelsforbund stiftet, som utviklet seg til Coop Norden og senere Coop Trading AS.

Forbrukersamvirket ble til Forsikringsselskapet Samvirke Forsikring, som ble konstituert i 1921. Deretter fulgte etableringen av Livsforsikringsselskapet Samvirke i 1930 og Samvirkebanken i 1932. Begge er i dag en del av Sparebank1-gruppen. 

Landets første selvbetjente dagligvarebutikk ble åpnet av Oslo Samvirkelag i 1947.

Etter krigen minket behovet for egen industri. Kooperasjonene hadde fått innpass hos de viktigste leverandørene. I 1960 ble derfor Tobakksfabrikken i Oslo solgt. Noe industriell satsing var det fortsatt, men mange endringer ble gjennomført. I 1961 ble Ullvarefabrikken og Lærfabrikken i Verdal solgt, men fortsatt ble det satset på mindre industrielle nyervervinger, og i 1962 overtok NKL aksjemajoriteten i Stavanger Packing AS. Året etter ble Prior AS avviklet, mens det første Gomanbakeriet ble åpnet på Strømmen i 1965. I 1971 ble NKLs sjokoladefabrikk en del av det nordiske samarbeidet, og ble integrert i Nordchoklad sammen med Luma.

I 1975 ble Røra Fabrikker stiftet, mens Såpefabrikken ble integrert i nordiske Nortend i 1976. I 1981 var det definitivt slutt på kooperativ teko-industri i Norge, da Kongress Konfeksjonsfabrikk og De Forenede skofabrikker ble avviklet. I 1995 ble møllen Nordkronen solgt, og året etter fulgte Stavanger Packing og NKLs krydderpakkeri.

I Norge var samvirkelagene først ute med selvbetjening. Det nye bygget var tilholdssted for både Obs! og NKLs engroslager og hadde tilsammen en gulvflate på  kvadratmeter, hvorav Obs! disponerte  m².Aftenposten Aften - Stor dag for NKL og Domus i Trondheim (1. november 1968, side 10)

I 1978 ble lageret i Drammen nedlagt og logistikksystemene ble endret til mer kostnadseffektive løsninger. I 1981 ble derfor moderne lagere på Grorud og Skien tatt i bruk. På 2000-tallet ble flere lagere nedlagt, blant annet i Bodø og i Ålesund.

I 2013 åpnet Coop et stort lager på Gardermoen, kalt C-Log. Det var på den tiden en av Europas mest automatiserte matvaredistribusjonsanlegg. Videre har Coop også lager på Langhus, samt regionale lagre i Bergen, Trondheim, Tromsø og Stavanger. 

Coop Norge eide 20 prosent av det fellesnordiske detaljhandelsselskapet Coop Norden fra 2001 til 2007. Dette samarbeidet ble mislykket og den 31. desember 2007 ble de fisjonert, og selskapets tre nasjonale datterselskaper tilbakeført til de forbrukerkooperative organisasjonene i henholdsvis Norge, Sverige og Danmark.

Sommeren 2008 kjøpte Coop Norge opp kjeden Smart Club med seks butikker i østlandsområdet. Selskapet ble organisert som et datterselskap. 
I oktober 2014 kjøpte Coop Norge ICA Norge med 553 butikker for 2,5 mrd kroner.

I 2018 åpnet Coop Norges første butikk uten kassamedarbeidere.

I 2018 delte Coop ut 930 millioner kroner i kjøpeutbytte med sine medlemmer, en kraftig økning fra 2016. I 2017 fikk Coop flere enn  nye medlemmer.

 Logoens utvikling 

Konsernet

Coop Norge har en rekke datterselskap som tar seg av logistikk, transport og produksjon for å forsyne samvirkelagene og butikkene.

Coop Norge SA er samvirkelagenes representant i offentlige organer. Coop-butikkene drives av selvstendige samvirkelag. Vareforsyning, kjededrift og markedsføring skjer gjennom Coop Norges datterselskap Coop Norge Handel AS. I tillegg eier Coop Norge Handel AS datterselskapet Coop Norge Eiendom AS. Sammen med sine svenske og danske søstervirksomheter eier Coop Norge Handel AS innkjøpsselskapet Coop Trading AB.

Transport i forsyningskjeden skjer gjennom Coop Norge Transport AS.

AS Røra Fabrikker og Gomanbakeren Holding AS er datterselskapet av Coop Norge Industri AS.

 Medlemsblad 
COOP/NKL utga medlemsbladet Kooperatøren fra 1905. Bladet skiftet navn til Vårt Blad i 1960, og til COOP Litt ditt i 2000. Bladet ble inntil 1990-tallet sendt hjem til medlemmene, men ble så lagt ut i forretningene slik at kundene kunne forsyne seg av dem der. Alf Prøysen debuterte med diktet «Røde geranier» i Kooperatøren i 1938.

 Kjedekonsepter som eies av Coop

 Dagligvarekjeder 
miniatyr|Extra Fana i Bergen, 2012.

EXTRA (tidligere Coop extra) er et supermarked med lavpris som hovedfokus.
Obs (tidligere Coop obs! Hypermarked) er et hypermarked med ekstra store butikker og med varer fra flere bransjer under samme tak. Kjedens 30 butikker (2012) er først og fremst lokalisert i de større byområdene i Norge.
Coop mega er supermarked med middagsvarer og ferskvaredisk. Kjeden er etablert på større tettsteder og i de fleste norske byer.
Coop prix er en lavpriskjede med begrenset utvalg.
Coop marked er små nærbutikker og den minste dagligvarebutikken i porteføljen. Den har preg av landhandelbasert med det mest nødvendige av dagligvarer, og er sjelden å finne i sentrumstrøk. Kjeden samarbeider med Matkroken.
Matkroken var tidligere eid av ICA Norge, som ble kjøpt opp av Coop Norge i oktober 2014 og overført i mars 2015 til Coop, og var den eneste kjeden som ble videreført etter oppkjøpet av ICA Norge. Matkroken fortsatte i samme form med et unntak av at varesortiment og systemet er Coops. Matkroken driver mindre nærbutikker med utvalg av ferskvarer, gourmetmat og gatekjøkkenmat i samarbeid med Coop Marked.

 Andre kjedekonsepter i Coop Norge SA 
miniatyr|Svalbardbutikken, 2022.
Coop byggmix – byggevarer
Coop elektro – elektrovarer
Coop Jernvare - jernvarer
Coop kjøkken & hjem – interiør og kjøkkenutstyr
Obs BYGG (tidligere Coop obs! bygg) er den største lavpriskjeden for byggevarer i Norge, med produkter til hage, hus og hjem. Selskapet har 56 byggevarehus.

Obs Elektro – elektrovarer
Obs Sport – sportsartikler
Obs Kafé - kafé
Obs Kiosk - kiosk
Samvirkelaget Café - kafé
Svalbardbutikken Coop – et varehus på Svalbard med avdelinger for dagligvarer, ferskvarer, kiosk/taxfree og souvenir/gave/parfyme; den eneste dagligvarebutikken og det eneste varehuset i Longyearbyen på Svalbard

 Tidligere kjedekonsepter i Coop Norge SA 

 Coop sport – sportsartikler

DOMUS, dagligvare/supermarked/altmuligbutikk/varehus som eksisterte fra 1950 til det opphørte i 1997, med unntak av noen få butikker som ble omprofilert til DOMUS Klær og Sko for Dame og Herrer og noen få andre DOMUS varehus ble gjort om til DOMUS kjøpesentere. DOMUS Klær og Sko for Damer og Herrer fikk drive videre privat gjennom Coop (mer eller mindre kjøpmannseid), noe som varte til 2012.
DOMUS Stormarked, ble omprofilert til Obs! Stormarked i 1975.
 EXTRA BYGG (tidligere Coop extra bygg), byggevarer.
IDEEL (S-Elektro fra oppstarten i 1975 og frem til 1991), brunevarer og hvitevarer. Flere IDEEL-butikker ble omprofilert til Power Coop i 2000 gjennom handel med Coop i Sverige, i 2002 ble gjenværende IDEEL butikkene omprofilert til Coop elektro, mens alle gjenværende Power Coop-butikkene med unntak av 2 butikker (omprofilert til Coop elektro) ble solgt til Expert.
Power Coop, elektronikkjede, Power Coop ble åpnet i 2000 som et prøveprosjekt og i samarbeid med svenske Coop Elektro AB og med norske Coop NKL (fremtidige Coop Norden AB). I 2002, etter to år med underskudd og lite fortjeneste, ble alle de gjenværende Power Coop-butikkene med unntak av 2 butikker (omprofilert til norske Coop elektro) solgt til norske Expert
Smart Club varehuskjede etablert i 1995 av Atle Brynestad, og kjøpt opp av Coop Norge SA i 2008. Smart Club hadde fire (Alnabru, Råde, Slependen og Tiller) varehus i Norge. I november 2013 åpnet Obs! og Obs! Bygg i Smart Clubs gamle lokaler på Alnabru, og EXTRA ble åpnet på Slependen. Smart Club i Råde og Tiller er stengt. Smart Clubs mindre forretninger på Bislett, Skedsmokorset og Sofiemyr er også omprofilert til Coop.
Coop Nærkjøp, småbutikker i veldig små bygder som gjenstod etter at de fleste S-Nærkjøp-butikkene hadde konvertert til Coop Marked. Ingen Nærkjøp-butikker er kjent å være i fortsatt drift per januar 2023, med de siste gjenstående enten lagt ned eller konvertert til Coop Marked.

Egenproduserte varemerker
Coop-butikkene fører en del egne merkevarer.

 Ledere 

Formenn
 1906–1919: Ole Dehli
 1919–1948: Andreas Juell
 1948–1952: Sverre Nilssen
 1952–: Olav Meisdalshagen

Nestformann
 1906–1909: Isak Bjerknes
 1906–1909: A. M. Andersen
 1909–1909: Isak Bjerknes
 1913–1914: A. M. Andersen
 1913–1927: 
 1921–1939: Andr. Ulfsby
 1927–1930: Bjarne Jullum
 1939–1946: Jens Teigen
1946–: Bjarne Jullum

Se også 
Coop Danmark
Coop Dagligvaruhandel (i Sverige)

Referanser
Coop kjøper ICA Norge. ba.no (6. oktober 2014)

 Litteratur 


Eksterne lenker


  Coop: Bistands- og humanitært arbeid
  Coop Extras flaggskip åpner lørdag, 28. november 2013

Kategori:Coop
Kategori:Etableringer i 1906
Kategori:1906 i Norge
Kategori:Norske detaljistselskaper
Kategori:Kooperativer i Norge